## Rješenje Ustavnog suda Republike Hrvatske broj U-II-448/1994. od 5. srpnja 1994.

### NN 56/1994 (22.7.1994.), Rješenje Ustavnog suda Republike Hrvatske broj U-II-448/1994. od 5. srpnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda i suci Zdravko Bartovčak, dr. Nikola Filipović. Ante Jelavić, mr.
Vojislav Kučeković, Ivan Marijan Severinac i Mladen Žuvela, u povodu prijedloga
za pokretanje postupka za ocjenu ustavnosti i zakonitosti, što ga je podnio
Labud Kurajica iz Splita, na sjednici održanoj dana 5. srpnja 1994. godine,
donio je ovo

## RJEŠENJE

1. Ne prihvaća se prijedlog za pokretanje postupka za ocjenu ustavnosti
i zakonitosti odredbe članka 19. stavak 1. alineja prva Pravilnika o sastavu,
ovlastima i načinu rada kontrolora i liječničkih komisija Hrvatskog zavoda
za zdravstveno osiguranje ("Narodne novine", broj 9/1994).

2. Ovo će se rješenje objaviti u "Narodnim novinama".

Obrazloženje:

Prijedlog za pokretanje postupka za ocjenu ustavnosti i zakonitosti
odnosi se na odredbu prema kojoj liječnička komisija (riječ je o liječničkoj
komisiji područnog ureda Hrvatskog zavoda za zdravstveno osiguranje) daje
mišljenje o postojanju stanja ili bolesti uzrokovanih ozljedom na radu
ili oboljenjem od profesionalne bolesti. Podnositelj prijedloga smatra
da je navedena odredba nesuglasna odredbama članka 5. stavak 1. Ustava,
članka 14. stavak 2. Zakona o zdravstvenom osiguranju ("Narodne novine",
br. 75/93). te članaka 44., 47. i 167. Zakona o mirovinskom i invalidskom
osiguranju ("Narodne novine". br. 26/83, 5/86, 42/87, 34/89,
57/89, 40/90, 9/91, 26/93, 96/93) a takoder i odredbi članka 24. stavak
2. točka 8. Pravilnika o organizaciji, sastavu i radu stručnih organa vještačenja
u mirovinskom i invalidskom osiguranju ("Narodne novine". broj
45/1983, 32/1984). Ustavni sud prijedlog nije prihvatio. Ispitujući prijedlog
Sud je u prvom redu utvrdio da je osporeni Pravilnik donijet na temelju
ovlasti iz članka 27. stavak 5. i članka 103. stavak 1. alineja peta Zakona
o zdravstvenom osiguranju ("Narodne novine", broj 75/1993). Prema
članku 27. stavak 5. Zakona provedbene propise o sastavu, ovlaštenjima
i načinu rada kontrolora i liječničke komisije Zavoda donijet će Zavod,
a prema odredbi članka 103. stavak 1. alineja peta Zavod donosi provedbene
propise o sastavu, ovlaštenjima i načinu rada kontrolora i liječničke komisije.
Prema odredbi članka 14. stavak 2. Zakona o zdravstvenom osiguranju pod
ozljedom na radu, odnosno oboljenjem od profesionalne bolesti, u smislu
toga Zakona, smatra se ozljeda odnosno oboljenje sukladno propisima o mirovinskom
i invalidskom osiguranju, a odredbe članaka 44. i 47. Zakona o mirovinskom
i invalidskom osiguranju podrobno razrađuju što se smatra povredom na radu
i što se smatra profesionalnim bolestima. Prema članku 167. Zakona o mirovinskom
i invalidskom osiguranju kada je za rješavanje o pravu iz mirovinskog i
invalidskog osiguranja potrebno za osiguranika i osiguranu osobu utvrditi
invalidnost, opasnost od invalidnosti, preostalu radnu sposobnost, izmijenjenu
radnu sposobnost, tjelesno oštećenje, uzrok invalidnosti i tjelesnog oštećenja,
ili postojanje potrebe za pomoć i njegu, odnosno kada je za rješavanje
o pravu na porodičnu mirovinu potrebno utvrditi za člana porodice osiguranika
potpunu nesposobnost za rad odnosno za privredivanje, nadležni organ republičkog
fonda koji rješava o pravu, utvrđuje te činjenice na osnovi nalaza i mišljenja
stručnog organa vještačenja kojega odreduje republički fond. Taj stručni
organ vještaćenja utvrđuje mogućnost, način i trajanje osposobljavanja
za rad i za djecu ometenu u psihičkom ili fizičkom razvoju. I dalje, republički
fond opčim aktom odreduje tko su stručni organi vještačenja, područje i
način njihova rada, kao i sadržaj nalaza i mišljenja koje ti organi daju.

Ocjenjujući osporenu odredbu Pravilnika Ustavni sud nije našao da je
ona nesuglasna navedenim zakonskim odredbama; iz toga dalje slijedi da
tom odredbom nije povrijedeno ni načelo iz članka 5. stavak 1. Ustava prema
kojem u Republici Hrvatskoj zakoni moraju biti u suglasnosti s Ustavom,
a ostali propisi i s Ustavom i sa zakonom. Propisujući osporenu odredbu
donositelj akta postupao je temeljem zakonskog ovlaštenja i u okviru zakonskog
ovlaštenja. Ustavni sud nije ulazio u ocjenu osporene odredbe u odnosu
na Pravilnik o organizaciji, sastavu i radu stručnih organa vještačenja
u mirovinskom i invalidskom osiguranju jer Ustavni sud, kako slijedi iz
odredbe članka 125. alineja druga Ustava, ocjenjuje ustavnost i zakonitost
propisa, a ne međusobnu usklađenost podzakonskih propisa.

U skladu s navedenim riješeno je kao u izreci. Objava ovog rješenja
temelji se na odredbi članka 20. stavak 1. Ustavnog zakona o Ustavnom sudu
Republike Hrvatske ("Narodne novine", broj 13/1991).

BROJ : U-II-448/1994.

Zagreb, 5. srpnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 56/1994-1035